නව වසරේ රාජ්‍ය සේවයට කැපවීමේ ප්‍රතිඥාව ද සියලුම කාර්ය මණ්ඩලය විසින් මෙහිදී ලබාදීම සිදුකෙරිණ.නිදහස් සෞඛ්‍ය සේවාව තවදුරටත් ශක්තිමත් කර ගුණාත්මක සේවාවක් ජනතාවට ලබාදීම මේ පනත් සම්මත කිරීමේ අරමුණ වේ.සෞඛ්‍ය ඇමැතිවරයා ලෙස තමාගේ කාර්ය උපරිමයෙන් ඉටු කිරීමට තමා කැප වී කටයුතු කරන බවත්, තමන්ගේ කාර්ය ඉටු කිරීමේදී කිසියම් අඩුපාඩුවක් සිදු වී ඇත්නම් එය නිවැරදි කර ගන්නවා මිස අනුන් කරන දෙය කුමක්ද යන්න සොයා බැලීම තමාගේ ප්‍රතිපත්තිය නොවන බවත් ඇමැතිවරයා කීය.තමාට පැවැරී ඇති රාජකාරිය, වගකීම හා යුතුකම් ප්‍රශස්ත ලෙස ඉටු කිරීමට කටයුතු කරනවා වගේම සෞඛ්‍ය අමාත්‍යාංශයේ සියලුදෙනාමත් තම තමන්ට පැවැරී තිබෙන වගකීම් හා යුතුකම් ඉටු කරනු ඇතැයි තමා බලාපොරොත්තු වන්නේ යැයි ද ඇමැතිවරයා පැවැසීය.පැය අටකට සීමා නොවූ රාජකාරියක් සෞඛ්‍ය අමාත්‍යාංශයේ සෑම නිලධාරියකුම සිදු කරන බවත්, මේ අමාත්‍යාංශයේ ලේකම්වරයා ඇතුළු බොහෝ නිලධාරින් රාත්‍රි 10 වනතුරු අමාත්‍යාංශය තුළ රැඳෙමින් තම රාජකාරිය මහජනතාව වෙනුවෙන් ඉටු කරන බවත් ඇමැතිවරයා කීය.මෙරට රෝහල් පද්ධතිය ගත්තත් එහි සේවය කරන කාර්ය මණ්ඩලය පැය අටකට සීමා නොවී පැය 24 පුරාම සේවය කරන බව ද ඇමැතිවරයා පැවැසුවේය.මේ අවස්ථාවට බස්නාහිර පළාත් ප්‍රධාන සංඝනායක පූජ්‍ය මුරුත්තෙට්ටුවේ ආනන්ද හිමි, සෞඛ්‍ය ලේකම් විශේෂඥ වෛද්‍ය රවින්ද්‍ර රුබේරු, අතිරේක ලේකම් වෛද්‍ය පාලිත මහීපාල, අතිරේක ලේකම් සරත් චන්ද්‍රසිරි විතාන මහත්වරු සහභාගි වූහ..